જાસૂસોની આપ-લે કરવાના કરાર અંતર્ગત ૨૦૧૦માં બ્રિટને રશિયાના દસ એજન્ટને મુક્ત કર્યા. સામે રશિયાએ સર્ગેઈ સહિતના ૩ જાસૂસોને બ્રિટન જવા દીધા. ત્યારથી સર્ગેઈ દીકરી યુલિયા સાથે બ્રિટનમાં રહેતા હતા. તેમને બ્રિટિશ નાગરિકત્વ અપાયેલું. એ લોકો ત્યાં સુખેથી રહેતાં હતાં ને કોઈ તકલીફ નહોતી પણ આ વરસે અચાનક સર્ગેઈને રશિયા જવાની કુબુદ્ધિ સૂઝી. માર્ચ મહિનામાં સર્ગેઈ અને યુલિયા મોસ્કોમાં પોતાનાં સગાં-વ્હાલાંને મળવા ગયાં ને પછી લંડન પાછાં ફર્યાં. લંડન આવ્યાના થોડા સમયમાં બન્ને બેહોશ થઈ ગયાં.